મોંઘા ભાવના બિયારણ તેમજ કાળી મજુરી કરી પાક વાવણી કર્યા બાદ વરસાદ ન વરસવાના કારણે મોટા ભાગનો પાક નિષ્ફળતા તરફ રહેવા પામ્યો છે ત્યારે હવે પછીના સમયમાં શિયાળું પાક વાવેતરનો આવતો હોઈ પરંતું વરસાદ ન થવાના કારણે પાણીની વિકટ સમસ્યા ઉભી થવા પામી છે તો સાથે કેનાલોમાં પણ પાણી ન છોડવામાં આવતા શિયાળું પાક વાવેતર કરવામાં પણ ખેડૂતો અસમંજસ ભરી પરિસ્થિતિમાં મુકાઈ જવા પામ્યા છે ત્યારે હાલની સ્થિતિમાં પાટણ જીલ્લામાં થયેલ શિયાળું પાકના આંકડા પર નજર કરીએ તો ઘઉં, ચણા, ગાજર, જીરૂ, વરીયાળી, શાકભાજી મળી કુલ ૪૭૬૮૯ હેક્ટરમાં ખેડૂતોએ વાવેતર કર્યું છે તો તેની સામે ગત વર્ષે આ સમયે શિયાળું પાક વાવણીમાં ૯૭૯૧૧ હેક્ટરમાં વાવેતર થવા પામ્યું હતું ત્યારે ગત વર્ષની તુલના કરતા ચાલુ વર્ષે પ૦રર૯ હેક્ટરમાં ઓછું વાવેતર નોંધાવા પામ્યું છે.